Það var Njáll Ragnarsson sem tilkynnti um styrkþegana við viðhöfn í Djúpinu , salnum í Náttúrugripasafninu við Heiðarveg í hádeginu í dag . Þar sem samningar um styrkina voru einnig undirritaðir . Áður en tilkynnt var um styrkina söng Barnakór Landakirkju nokkur jólalög og Íris Róbertsdóttir hélt ræðu . Verkefnið Viltu hafa áhrif ? hefur verið í gangi í tengslum við undirbúning fjárhagsáætlunar undanfarin ár . Í ár bárust yfir 40 ábendingar , tillögur og umsóknir um styrki . Þetta hefur verið gert í nokkur ár með góðum árangri og markmiðið er að stuðla að auknu íbúalýðræði í Vestmannaeyjum með því að gefa fólki , fyrirtækjum og félagasamtökum tækifæri á að hafa áhrif á fjárhagsáætlun næsta árs . Fjölmargar góðar ábendingar hafa borist í gegnum tíðina . Má þar m.a. nefna styrki til fjölda sýninga , menningartengda bókaútgáfu , kaup á köldum potti á sundlaugarsvæðinu , leiktæki á opnum svæðum og göngustíga . „ Tillögurnar sem bárust núna eru ekki síður athyglisverðar . Það er gaman og nauðsynlegt fyrir okkur sem falin er stjórn bæjarins að fá hugmyndir um verkefni beint frá bæjarbúum . Það er allra hagur og betur sjá augu en auga , “ segir Íris Róbertsdóttir , bæjarstjóri . Ein af þeim ábendingum sem fram komu í ár er t.a.m. vatnspóstur / krani við sprönguna þar sem hægt er að fá sér vatn að drekka og þvo sér um hendurnar að loknu sprangi . „ Frábær hugmynd , sem send var af ungum íbúa í Eyjum , sem við höfum þegar komið í farveg , “ sagði Íris . Myndband frá afhendingunni má sjá í spilaranum hér að ofan sem og myndir hér að neðan . Sýningin sem hann mætir með er sögð fyndnari , grófari og öfgakenndari en áður og allt verði látið flakka . Ég hef tekið prógrammið aðeins í gegn yfir árin . Hvað segja áhorfendur ? „ Taktu með þér vasaklút og hreinar nærbuxur . – M.R. , Reno Gazette-Journal Sailesh sló fyrst í gegn hér á landi fyrir fimmtán árum . Sýningar Sailesh eru komnar í sölu á www.tix.is og er um takmarkað magn miða í boði á hverjum stað fyrir sig . Selt er í ónúmeruð sæti á öllum sýningarstöðum og er miðaverð 6900 kr .